ཨེ་མ་བདག་འདྲ་ཐོད་ཕྲེང་རྩལ༔ཁོག་པའི་ནང་ནས་སྙིང་མཚུངས་ཏེ༔སྡེ་བརྒྱད་ཀུན་ཐུབ་རྫས་སྔགས་མཆོག༔འདི་འདྲ་ཉི་འོག་རྒྱལ་ཁམས་དཀོན༔མ་འོངས་འདི་དང་འཕྲད་པའི་བུ༔པདྨ་ང་དང་སྐལ་བ་མཉམ༔གཞན་ལ་མ་སྤེལ་སྡིག་ཆེ་འོ༔རང་གི་སྙིང་དཀྱིལ་ཨཀྠཾ་རྒྱ༔ཟབ་ཕྱིར་དམུ་རྡོའི་བྲག་གི་སྙིང༔རིན་ཆེན་གསང་གཏེར་རྒྱ་ཡིས་གདབ༔མ་འོངས་རྩུབ་འགྱུར་དྲག་མཐའ་ལ༔མི་རྣམས་ལོག་སྤྱོད་སྣ་ཚོགས་རྐྱེན༔ལྷ་སྲིན་སྡེ་བརྒྱད་ཀུན་འཁྲུགས་ནས༔མི་རུང་ཆོ་འཕྲུལ་རླུང་ལྟར་འཚུབས༔ཡམས་རིམས་ནད་དང་མུ་གེས་སྡང༔ཁྱད་པར་སྨྱོ་འབོག་བརྒྱལ་ནད་དང༔མཛེ་རིགས་སྣ་ཚོགས་དར་བའི་དུས༔པདྨ་ཐོད་ཕྲེང་ང་ཉིད་ཀྱིས༔ཐུགས་སྤྲུལ་སྦས་པའི་རྣལ་འབྱོར་ཞིག༔འབྱུང་གི་དེ་ཡིས་བཀའ་འདི་སྤྱོད༔མ་གཟའ་དམ་གསུམ་ཐུབ་པར་སྲུངས༔ྈྈྈྈྈགཏེར་རྒྱ༔སྦས་རྒྱ༔ཟབ་རྒྱ༔གསང་རྒྱ༔གཏད་རྒྱ༔